26 साल बाद जाना पड़ेगा जेल
जादू-टोने की आशंका पर दंपती के 5 हत्यारों को 26 साल बाद जेल जाना पड़ेगा। निचली अदालत ने इन अारोपियों को उम्रकैद की सजा सुनाई थी, जिसके खिलाफ की गई अपील हाईकोर्ट ने खारिज कर दी है। हाईकोर्ट में अपील के विचाराधीन रहने पर आरोपियों को जमानत मिल गई थी।
करीब 26 साल पहले 19-20 फरवरी 1989 की रात सरगुजा जिले के प्रतापपुर थाना क्षेत्र के चंचीडांड गांव में रहने वाले बिफना, मंगलू, छोटे बिहा, बड़े बिहा और रत्तीराम गांव में ही रहने वाले मघना के घर पहुंचे। पांचों मघना व उसकी प|ी बैगिन बाई को खींचते हुए बड़े बिहा के घर लेकर आए। उन्हें बचाने आए बेटे माधो को मारपीट कर वहां से भगा दिया। जादू-टाेने के शक पर दोनों की बुरी तरह से पिटाई की गई, जिससे दोनों की मौत हो गई। पांचों आरोपी लाश को माधो के घर छोड़कर लौट गए। बेटे माधो को घटना की जानकारी किसी अन्य को देने पर ऐसा ही हाल करने की धमकी दी गई। सुबह पांचों फिर से माधो के घर पहुंचे। माधो को साथ लेकर दोनों की लाश दफना दी गई। लगातार तीन दिनाें तक माधो को धमकी दी जाती रही। माधो ने 24 फरवरी 1989 को थाने पहुंचकर रिपोर्ट दर्ज कराई। इसके बाद पांचों आरोपियों को गिरफ्तार किया गया। मामले की सुनवाई के बाद सूरजपुर के अतिरिक्त जिला न्यायाधीश ने 29 फरवरी 2000 को दिए गए फैसले में आरोपियों को आईपीसी की धारा 302 के तहत उम्रकैद व एक हजार रुपए जुर्माना व धारा 201 के तहत एक साल की कठाेर कारावास व 100 रुपए जुर्माने की सजा सुनाई थी। आरोपियों ने इसके खिलाफ हाईकोर्ट में अपील की थी। मामला लंबित रहने के दौरान आरोपियों को जमानत मिल गई थी।
सभी अाराेपी अब अधेड़
घटना के दौरान आरोपियों की उम्र 32 से 45 वर्ष के बीच थी। घटना के 26 साल बाद अब आरोपियों को बाकी सजा काटने के लिए जेल जाना होगा।
हाईकोर्ट ने आरोपियों के लिए किया वकील
सुनवाई के दौरान आरोपियों की तरफ से पैरवी के लिए कोई वकील नहीं पहुंचा। इसके बाद चीफ जस्टिस नवीन सिन्हा व जस्टिस पी सैम कोशी की बेंच ने हाईकोर्ट विधिक सेवा समिति से जुड़े वकील को आरोपियोें की पैरवी का जिम्मा सौंपा। सुनवाई पूरी होने के बाद हाईकोर्ट ने अपील खारिजकरते हुए बाकी सजा काटने के लिए सरेंडर या गिरफ्तार करने के निर्देश दिए हैं।
hin_Deva hin_Deva hin_Deva hin_Deva hin_Deva hin_Deva hin_Deva